NaiveNeuron/SloPal huggingface dataset:
Budaj, Ján, dočasne poverený minister životného prostredia SR (2023-02-02):
No, vážený pán predsedajúci, vážený pán poslanec, ďakujem za otázku. Skutočne Zemplín, čiže štyri, osem okresov – Humenné, Medzilaborce, Snina, Stropkov, Vranov, Michalovce, Sobrance, Trebišov, je územie, ktoré nás zaujíma z hľadiska prítomnosti PCB látok, ale aj iných škodlivých látok, pretože v minulosti sa tam angažovalo veľa, veľa podnikov, ktoré majú skládky, neošetrené skládky, akým je aj Bukóza Vranov alebo ďalšie. Najvypuklejší problém s PCB je, ako je už známe, v Chemku, v médiách sa pravidelne objavujú informácie o unikaní PCB látok, ale treba povedať, že toto dnes nie je aktuálny stav. Aktuálny stav, ktorý máme na tomto území, je recyklácia tých PCB látok najmä v telách zvierat. PCB látky sa, ako ma poučili odborníci, nerozpúšťajú vo vode, sú poletujúce, čiže v dobách, keď tam výroba, z výroby unikali PCB látky, tak sa dostávali komínom do stredných vrstiev ovzdušia, padali na územie v širokom rozmedzí. Treba ale povedať, že táto výroba v tejto podobe prestala „posýpať" tieto okresy už tri roky pred revolúciou, čiže asi, asi 36 alebo ´7 rokov. No 2. 12. ´20, čiže hneď v prvom roku tejto vlády, bolo vydané uznesenie, treba povedať, že od prvých dní sme sa s vtedajším ministrom pánom Mičovským o tento problém zaujímali, spoločne sme navštívili lokalitu a v decembri bolo vydané uznesenie 752, s ktorým bol minister vnútra splnomocnený na riadenie záchranných prác a na zabezpečenie podrobného výskumu, potrebného výskumu vypracovania odborných materiálov a analýz technologických postupov. V rámci podniku sa jednalo najmä o pozornosť venovanú Ošipárni a lokalite Prameň. Ošipáreň bola polozbúraná budova a lokalita Prameň je potôčik, ktorý preteká údolím, ktoré bolo sčasti zasypané hlinou, ale do tej hliny, poviem to tak jemne, nezodpovední pracovníci Chemka Strážskeho si urobili vlastne skládku sudov s látkami, ktoré obsahujú práve aj PCB látky. No začiatkom novembra ´21 boli už z objektu Ošipáreň odstránené nebezpečné odpady. V tomto období medzi tým sa zabezpečilo prenajatie pozemkov, keďže tam je všetko súkromné, to nebola jednoduchá vec, ale našli sme nakoniec pozemky a zhotovili sa špeciálne kontajnery, čomu predchádzala súťaž na dodávateľa a tak ďalej. Čiže v roku ´21 sa do tých kontajnerov už dostali, dostali materiály z objektu Ošipáreň. Tie boli naozaj už na daždi a akútne hrozilo, že budú odplavované tie látky. Súdy boli zhrdzavené a celý, celý objekt bol nechránený, čiže mohlo aj prísť k, ja neviem, nejakému nechcenému kontaminovaniu nejakých detí alebo nevítaných návštevníkov. Záchranné práce teda spočívali najmä vo vyprataní nebezpečných odpadov a ich uložení do kovových konštrukcií kontajnerov certifikovaných na uloženie jedovatého odpadu. Následne sa naplnené kontajnery uložili na pozemok v areáli Chemka Strážske. Práce sa zabezpečovali v rámci kompetencií prezídia hasičského zboru a musím len pochváliť, že naozaj tie práce boli vykonané veľmi bezpečne a veľmi starostlivo... (Prerušenie vystúpenia predsedajúcim.)
Blanár, Juraj, podpredseda NR SR (2021-05-13):
Pán poslanec Eduard Kočiš.
M. Hort, poslanec: (2003-02-06):
Vy ste sa potom k tým masám otočili tou druhou stranou ľudského tela a po 40 rokoch tieto masy rozhodli v 89. roku a ľud tejto krajiny, že dosť, stačilo demagógie a totality. Priznám sa, že vtedy ma ani v najhoršom sne nenapadlo, že v demokratickom pluralizme a v našej novej spoločnosti bude musieť jeden deň takýmto spôsobom počúvať, to čo sa tu deje, z vašich úst od samého rána. Ďakujem. (Potlesk.)
D. Lipšic, podpredseda vlády a minister spravodlivosti SR: (2003-07-03):
Čo si myslím, že je legitímny cieľ vlády, je, aby v právnických profesiách nepôsobili osoby, ktoré sa dopustili závažných úmyselných trestných činov. Je dôležité, aby občania dôverovali právnickým profesiám a aby ich integrita nebola spochybňovaná, a to si myslím, že je celkom legitímny cieľ. P. Rusko, podpredseda NR SR: Ďakujem pekne, pán minister. Áno, pán poslanec Abelovský chce vo faktickej poznámke, ale to už nemôžete, už som rozpravu ukončil. (Reakcia z pléna.) Ale už som ukončil rozpravu, pán poslanec. Ale pán minister reagoval na rozpravu po skončení rozpravy. Takže už mi je ľúto, už som ukončil rozpravu. Ďakujem pekne obidvom pánom. Ak sa teda pán spoločný spravodajca nechce vyjadriť. Budeme pokračovať vládnym návrhom zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov , druhé čítanie (tlač 229). Vládny návrh zákona odôvodní podpredseda vlády a minister spravodlivosti Slovenskej republiky pán Lipšic. Nech sa páči.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Ďakujem pekne, futbal a cesty sú dnes populárne. Som rád, ale nech je to aj korektné a v tomto duchu, vážený pán poslanec, vláda vo svojom programovom vyhlásení deklarovala dobudovanie dopravnej infraštruktúry a ktorá má podporiť sociálnu inklúziu prepojením menej rozvinutých regiónov na nadradenú cestu infraštruktúru a posilniť medzinárodnú konkurencieschopnosť a prepojenie Slovenskej republiky so susednými štátmi. Súčasťou tejto infraštruktúry je aj plánovaná budúca rýchlostná cesta R9. Teda nehovoríme o diaľnici, ani ja som o tom nehovoril, ale o ceste s napojením na rýchlostnú cestu R4 v úseku Lipníky – Humenné, štátna hranica s Ukrajinou. Táto rýchlostná komunikácia môže do budúcnosti zvýšiť celkový prístup do daného regiónu a z daného regiónu do okolia aj pre investície, aj pre cestovný ruch. Pri týchto plánoch sa nechceme orientovať len na Bratislavu alebo len na niektoré regióny západného alebo severozápadného Slovenska. Ubezpečujem vás, že my sľuby plníme, možno menej sľubujeme, ale o to viac ide o úsilie napĺňať a konať. Aj preto chcem do vlády predložiť do konca marca veľmi konkrétny program prípravy a výstavby diaľnic a rýchlostných ciest na obdobie rokov 2011 až 2014. Materiál bude obsahovať stratégiu nového programu, jeho priority, návrh na nové definovanie rozsahu rýchlostných ciest, v rámci ktorého aj táto cesta R9 bude a ďalej harmonogram začínania a odovzdávania stavieb a finančný rámec tohto programu. Spomínaná plánovaná rýchlostná cesta patrí k výhľadovým projektom a dopĺňa očakávanú sieť diaľnic a rýchlostných ciest, aby sa do budúcnosti zvýšila dostupnosť k nadradeným cestným komunikáciám aj na severovýchode Slovenska. Chcel by som dodať, aby sme sa vyhli nedorozumeniam, že pre nás sú prioritou diaľnice a rýchlostné cesty označené číslom 1. Teda D1 a R1 a zabezpečiť tak realizáciu dlhodobého cieľa všetkých doterajších vlád a ministrov dopravy, prepojiť západ a východ Slovenska diaľnicou. V napĺňaní tohto cieľa pokračujeme, pričom vychádzame zo stavu, ktorý sme zdedili po vás, prichádzame s riešeniami ako to rozvinúť aj pružne, aj lacnejšie. Výsledkom sú napríklad vyrokované zníženie nákladov na tretí balík PPP o 60 mil. eur ročne, resp. o 2 mld. v celom rozsahu 30-ročného kontraktu pri zachovaní rovnakých kvalitatívnych podmienok. Podobne pri úsekoch, z toho pôvodne prvého balíka, sme spustili už prvé tendre na výber zhotoviteľa, pričom namiesto pôvodnej formy budeme tieto úseky stavať cez najlacnejšie peniaze, ktorými sú granty Európskej únie. Dnes sa už ukazuje, že sme mali pravdu a tieto úseky sa dajú stavať aj skôr, aj lacnejšie. A keď budeme v takomto trende pokračovať, zabezpečíme aj rýchlosť aj primeranosť, resp. nižšie ceny, ktoré sú veľmi dôležité, vzhľadom na vysoké nároky na štátny rozpočet. A to je dôležité nielen v tomto volebnom období, keďže ide o stavby, ktoré presahujú jednu vládu. A z tohto pohľadu aj budúca sieť a aj na severovýchode Slovenska bude možná, o to skôr, o čo skôr sa nám podarí budovať túto dominantnú základnú sieť. Ďakujem pekne.
Panáček, Milan, poslanec NR SR (2015-09-18):
Ďakujem pekne za slovo, pán predseda. Vážené panie poslankyne, páni poslanci, Výbor Národnej rady pre verejnú správu a regionálny rozvoj ako gestorský výbor k vládnemu návrhu zákona, ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 1578) podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 1874 z 30. júna 2015 pridelila vládny návrh zákona na prerokovanie týmto výborom: Ústavnoprávnemu výboru Národnej rady, Výboru Národnej rady pre hospodárske záležitosti a Výboru Národnej rady pre verejnú správu a regionálny rozvoj. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory Národnej rady, ktorým bol vládny návrh zákona pridelený, zaujali k nemu nasledovné stanoviská: Ústavnoprávny výbor Národnej rady uznesením č. 642 z 8. septembra 2015 s vládnym návrhom súhlasil a odporučil Národnej rade schváliť ho s pripomienkami; Výbor Národnej rady pre hospodárske záležitosti uznesením č. 471 z 10. septembra 2015 s vládnym návrhom súhlasil a odporučil ho Národnej rade schváliť s pripomienkami; Výbor Národnej rady pre verejnú správu a regionálny rozvoj uznesením č. 243 z 2. júla 2015 s vládnym návrhom zákona súhlasil a odporučil ho Národnej rade schváliť. Z uznesení výborov Národnej rady uvedených pod bodom III správy vyplývajú tieto... Pardon. Gestorský výbor odporúča o návrhoch výborov Národnej rady, ktoré sú uvedené v spoločnej správe hlasovať takto: hlasovať spoločne o bodoch 1 až 45 s odporúčaním gestorského výboru schváliť. Gestorský výbor na základe stanovísk výborov vyjadrených v uzneseniach pod bodom III tejto správy a stanoviskách poslancov gestorského výboru vyjadrených v rozprave k tomuto vládnemu návrhu zákona odporúča Národnej rade vládny návrh zákona, ktorým sa mení zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov v znení neskorších predpisov (tlač 1578) v znení schválených pozmeňujúcich a doplňujúcich návrhov uvedených v spoločnej správe a prednesených v rozprave, schváliť. Spoločná správa výborov bola schválená v druhom čítaní uznesením gestorského výboru č. 250 zo 16. septembra 2015. Výbor ma zároveň určil za spoločného spravodajcu výborov. Zároveň ma poveril predniesť spoločnú správu výborov na schôdzi Národnej rady a za druhé navrhnúť Národnej rade Slovenskej republiky hlasovať o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu zákona ihneď, zároveň po skončení druhého čítania pristúpiť k tretiemu čítaniu ihneď. Ďakujem pekne, pán predseda.
Laššáková, Jana, podpredsedníčka NR SR (2015-05-26):
Vyhlasujem rozpravu za skončenú. Pán navrhovateľ? (Reakcia navrhovateľa.) Nechce reagovať. Pán spravodajca? (Reakcia spravodajcu.) Nie. Prerušujem rokovanie o tomto bode programu. Panie poslankyne, páni poslanci, chcem vás informovať, že podľa schváleného programu na zajtra v stredu 27. mája v rokovaní začíname o 9.00 hodine termínovanými bodmi 83 až 85 a začneme správou o výsledku hospodárenia Národnej banky Slovenska za rok 2014 (tlač 1464), ktorú uvedie guvernér Národnej banky Slovenska pán Jozef Makúch. Prajem vám pekný večer a stretneme sa zajtra ráno o 9.00 hodine. (Prerušenie rokovania o 19.12 hodine.)
P. Paška, predseda NR SR: (2009-10-21):
Pán poslanec Hradecký bude spravodajca.
Hrušovský, Pavol, podpredseda NR SR (2010-09-09):
Páni poslanci.
Danko, Andrej, predseda NR SR (2020-02-20):
Skôr než zapnete pani Vaľovú, prosím vás, faktické poznámky slúžia na reakciu k vystupujúcemu. Všetkých nasledujúcich rečníkov poprosím, aby ste si uvedomili, že rokujeme o skrátenom legislatívnom a o sociálnom zabezpečení. Držte sa témy, aby som nemusel zasahovať a naozaj aby neboli zbytočné emócie. Podľa rokovacieho poriadku sme povinní takto sa držať témy a nie zneužívať rokovanie na píár vyjadrenia. Pani poslankyňa Vaľová, nech sa páči.
P. Hrušovský, predseda NR SR: (2004-01-21):
V. Ďaďo, poslanec: Hnutia za demokratické Slovensko, Ľudovej únie a Komunistickej strany Slovenska.
P. Hrušovský, predseda NR SR: (2005-10-28):
Páni poslanci, prosím, aby ste sa dostavili do rokovacej sály. Páni poslanci, teraz pristúpime k hlasovaniu o návrhu uznesenia Národnej rady, ktorým berie na vedomie návrh ústavnoprávneho výboru o tom, že dvaja kandidáti na vymenovanie za sudcov Ústavného súdu nespĺňajú stanovené požiadavky podľa čl. 134 ods. 3 Ústavy Slovenskej republiky. Panie poslankyne, páni poslanci, prosím, aby ste sa prezentovali. O návrhu uznesenia budeme hlasovať. Páni poslanci, hlasujeme. (Hlasovanie.) 79 prítomných, 72 za návrh, 1 proti, 1 sa zdržal, 5 nehlasovalo. Návrh uznesenia sme schválili. Teraz pristúpime k hlasovaniu o vládnom návrhu zákona, ktorým sa mení a dopĺňa zákon o dani z príjmov. Poprosím pána poslanca Horáka, aby z poverenia výboru pre financie, rozpočet a menu Národnej rade uviedol návrhy hlasovaní k prerokúvanému návrhu vlády. Pán poslanec, máte slovo. V. Horák, poslanec: Áno, ďakujem, takže najprv budeme hlasovať o pozmeňujúcich návrhoch, ktoré sú v spoločnej správe, a to o bodoch 1, 4, 5, 6, 7, 8, 9, 10...
Kadúc, Miroslav, poslanec NR SR (2014-05-30):
Ďakujem. Pán Brocka, ja sa chcem opýtať len jednu vec. Vy ste povedali na úvod, že ako sa dá niečo presadiť, keď máme 13 poslancov. Prosím, odpovedzte mi, načo ste doteraz dali všetky návrhy za celé volebné obdobie, keď ste mali iba 13-14 poslancov? Načo ste ich dávali?
P. Prokopovič, poslanec: (2001-12-18):
J. Migaš, predseda NR SR: Prezentujme sa a hlasujme. Budeme hlasovať o bodoch z bloku II o bodoch 1 až 3, sú to pozmeňujúce návrhy pána poslanca Hóku.
Suja, Miroslav, poslanec NR SR (2021-02-25):
Ďakujem za slovo, pán podpredseda. Je smutné, že vystúpi pani ministerka spravodlivosti Kolíková a odíde. Ja si myslím, že to je drzosť a neúcta voči poslancom nevypočuť si, čo na ňu chcú povedať, ako chcú na ňu zareagovať. Ako toto si myslím, že je cez čiaru. Ale čo chceme od nej, keď jej predseda podvodník a klamár Kiska robil to isté. Tak sa nečudujme, že jeho ministerka bude nejaká iná. Príde sem a klame nám tu snemovni do očí, poslancom. Má tú drzosť. Klame pri súdnej mape, klame pri generálovi Lučanskom a klame pri predkladaní materiálov, ktoré sama predkladá, že nevie, čo je tam napísané. A táto klamárka je ministerkou spravodlivosti! Toto je ten nový vietor do justície?! Toto má byť tá očista justície?! Keď vrcholná predstaviteľka vlády, ministerka spravodlivosti sem príde a na drzovku nám klame a ani si to nedokáže vypočuť a odíde stadeto preč?! Vážené dámy a páni, môžete sa za ňu hanbiť. Lebo toto neni ministerka, toto je človek, ktorý si nezaslúži úctu.
Hraško, Igor, poslanec NR SR (2012-06-27):
Ďakujem pekne, pán predsedajúci. Pán Galis, ja vám chcem veľmi poďakovať, pretože ako jediný ste vo svojej reči povedali, že nielen športovci, ale aj umelci nám robia najlepšie meno vo svete. Možno by bolo treba skôr urobiť úplne nový zákon s navrhovaným príspevkom odmeňovania nielen športovcov, ale aj umelcov, pretože v tomto môžu byť umelci trošku diskriminovaní. Ja poviem len príklad zo svojej branže. Naši folkloristi získavajú každý rok na medzinárodných festivaloch ocenenia. A sú to najvyššie ocenenia, pretože väčšinou vyhrávajú tie najvyššie, pretože náš folklór je cenený všade vo svete, nielen u nás v Európe, ale aj na iných kontinentoch. Problém je však, keď má niekto prispieť na činnosť folklórnych kolektívov alebo prípadne na cestu, o oceneniach ani nehovorím teda tu na Slovensku. Folklórny súbor získa ocenenie, vráti sa a nikto im ani nepoďakuje, že získali nejaké ocenenie, a robia vždy dobré meno. No a myslím, že by bolo treba začať diskusiu, ako tu už bolo spomínané, o financovaní športu, ale v porovnaní s financovaním kultúry, pretože ak tu hovoríme o športovcoch aj umelcoch, tak to treba aj v tomto kontexte vnímať. No a ak niekto povedal, že športovec si to musí odmakať, tak vás pozývam na nácvik ktoréhokoľvek špičkového folklórneho súboru. No a ak pritom niekto hovorí o nerozvadení si športovcov, tak pokiaľ by sme prijímali takýto zákon, verte tomu, že folkloristi by určite neostali ticho. Ďakujem.
Kollár, Boris, predseda NR SR (2022-03-22):
Ďakujem pekne. A teraz odovzdávam slovo pani podpredsedníčke vlády Veronike Remišovej. Nech sa páči, pani ministerka, máte slovo. (Rokovanie o vládnom návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov , tlač 950.)
Ďuriš Nicholsonová, Lucia, podpredsedníčka NR SR (2018-09-13):
Ako posledný ústne prihlásený do rozpravy vystúpi teraz pán poslanec Poliačik. Nech sa páči. Dobre, takže zrieka sa a týmto vyhlasujem všeobecnú rozpravu k tomuto bodu za skončenú. Pani ministerka, je niečo, čo by ste chceli dodať v rámci záverečného slova? Áno, nech sa páči.
Hraško, Igor, poslanec NR SR (2015-10-21):
Ja sa vyjadrujem slušne, ja som zatiaľ nepoužil žiadne... (Reakcia ministra financií.)
Hort, Milan, podpredseda NR SR (2010-11-03):
Pán poslanec, pán predseda parlamentu Richard Sulík. Nech sa páči.
Glváč, Martin, podpredseda NR SR (2019-10-18):
Ďakujem. Vyhlasujem všeobecnú rozpravu za skončenú. Pán navrhovateľ nechce zaujať stanovisko. Pán spravodajca? Nie. Ďakujem. Prerušujem rokovanie o tomto bode programu. (Reakcia navrhovateľa.) Pardon, pán navrhovateľ chce sa vyjadriť, takže nech sa páči.
K. Tóthová, poslankyňa: (2008-12-05):
Ale ja chcem upozorniť ešte na súvislosť aj finančnú, že to, čo štát získa – dane z predaja tabaku, sú oveľa nižšie finančné čiastky ako tie, ktoré štát, resp. zdravotné poisťovne a ich občania musia vynaložiť na elimináciu negatívnych dôsledkov fajčenia. Veď koľko stojí len liečba onkologického pacienta, napríklad rakovina pľúc, čo je nepopierateľná súvislosť medzi fajčením a touto diagnózou? Takže ja si myslím, že túto otázku treba vážne riešiť. A ešte chcem povedať, že prvým krokom by nebolo oddelenie v reštauráciách a v miestnostiach verejného stravovania určitej časti pre nefajčiarov, to sme tu už mali, vážení. Potom prišiel po tomto jednoznačnom legislatívnom zákaze, prišiel liberálnejší, ktorý umožňoval aj vizuálne oddelenie a podobne, takže ja si myslím, že riešiť jednoznačne a dôsledne túto otázku.
Laššáková, Jana, podpredsedníčka NR SR (2013-10-23):
Na vystúpenie pána poslanca s faktickou poznámkou sa hlási pán poslanec Osuský. Končím možnosť prihlásiť sa s faktickými poznámkami. Nech sa páči, pán poslanec.
Hrušovský, Pavol, podpredseda NR SR (2011-03-22):
Panie poslankyne, páni poslanci, budeme teraz pokračovať hlasovaním o jednotlivých prerokovaných bodoch programu schôdze. Prerušujem teraz rokovanie o vládnom návrhu zákona o prokuratúre. Poprosím poslancov, aby sa dostavili do rokovacej sály, pristúpime k hlasovaniu. Najskôr o prvom bode programu 16. schôdze Národnej rady Slovenskej republiky, ktorým je návrh na voľbu poslanca Národnej rady Slovenskej republiky za člena výborov Národnej rady Slovenskej republiky a stálej delegácie , ktorý návrh máte predložený v tlači 300. Chcem len informovať, že voľbu uskutočníme v súvislosti s ujatím sa funkcie mandátu poslanca Národnej rady, bývalého štátneho tajomníka Ministerstva hospodárstva Martina Chrena a o jeho zaradení do výboru stálej delegácie Národná rada musí rozhodnúť hlasovaním. Prosím, páni poslanci, prezentujme sa a hlasujme o návrhu uznesenia, ktorým volíme poslanca Martina Chrena za člena výborov a stálej delegácie. (Hlasovanie.) 138 prítomných, 134 za návrh, 4 nehlasovali. Konštatujem, že Národná rada Slovenskej republiky návrh uznesenia schválila. Teraz poprosím pani poslankyňu Tkáčovú, aby z poverenia výboru pre pôdohospodárstvo a životné prostredie uviedla hlasovanie o vrátenom návrhu zákona prezidentom Slovenskej republiky, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov, ktorý prerokovávame ako tlač 266. Pani poslankyňa, nech sa páči. (Hlasovanie o zákone z 9. februára 2011, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 266.)
P. Hrušovský, predseda NR SR: (2004-02-03):
(Hlasovanie.) 135 prítomných, 80 za návrh, 1 proti, 53 sa zdržalo, 1 nehlasoval. Návrh sme schválili. Prosím ďalší návrh.
P. Paška, predseda NR SR: (2008-11-05):
Prerušujem rokovanie o tomto bode programu. Vyhlasujem obedňajšiu prestávku. Len pre upresnenie, dámy a páni, poobede o 14.00 hodine dokončíme tento bod. A tak ako sme sa dohodli včera, po ukončení tohto bodu budeme realizovať druhé a tretie čítanie v skrátenom legislatívnom konaní. Ďakujem. (Prerušenie rokovania o 12.04 hodine.) (Pokračovanie rokovania o 14.00 hodine.)
P. Hrušovský, predseda NR SR: (2003-11-11):
Pán poslanec Rusnák, nech sa páči.
Ferenčák, Ján, poslanec NR SR (2020-04-01):
Ďakujem pekne. Treba povedať, pán minister, že opatrenia, ktoré sú pre samosprávu, keď som ich prešiel, sú momentálne vhodné, pretože my potrebujeme veľmi rýchlo reagovať. Ale čo je veľmi dôležité povedať, sú nedostatočné z pohľadu dlhšieho obdobia. Ako spomínali kolegovia, niektorí, tie výpadky z príjmov, a nehovorím teraz len z príjmov právnických a fyzických osôb, ale budú to aj iné dane, ktoré nám jednoducho vypadnú, budeme veľmi ťažko sanovať. A z tohto pohľadu by som možno požiadal, aby sa nepozeralo len na podnikateľskú sféru alebo sa nepozeralo možno na fyzické osoby, ale aby sa cielene, ste sa zameral aj na obce a samosprávu, ako máme zvládnuť túto situáciu, pretože najväčší zamestnávateľ alebo medzi najväčších zamestnávateľov na Slovensku patrí práve verejná správa. A my sa, bohužiaľ, pri dlhotrvajúcom, možno pri mesačnom, dvojmesačnom výpadku nebudeme môcť s týmto vysporiadať a dostaneme sa do veľmi veľkých problémov. Ešte raz, kvitujem práve tie presuny z rezervného fondu alebo možno kapitálové výdavky na bežné výdavky. Toto, toto je to, čo možno práve potrebujeme spraviť veľmi rýchlo, ale dlho toto už nevydržíme a chcem vás požiadať, aby ste sa zameral práve na túto verejnú správu a opatrenia na zmiernenie krízy práve u týchto osôb. Ďakujem.
Čaplovič, Dušan, poslanec NR SR (2010-11-03):
Ďakujem veľmi pekne. Ja som si pozorne vypočul vystúpenie pána poslanca Rafaja a musím povedať, že naozaj z jeho vystúpenia bolo položených viacero otázok na predkladateľov. Nuž čo týchto predkladateľov na Slovensku ešte trápi? Čo ich trápi v podstate to, že už takmer každá škola, každá trieda má tieto symboly vo svojich triedach umiestnené. Už sa na to dali finančné zdroje. Už boli za to zaplatené finančné zdroje a už sa to stalo rámcovo vytvorené istou súčasťou, nazvem to, nie koloritu triedy, ale súčasťou triedy a súčasťou školy. Súčasťou školy tak, ako sa vytvárala jednotná škola za Masarykovej republiky, tak aj súčasťou školy za Masarykovej republiky boli symboly. A boli tam vtedy, v tom období, v rokoch 1918 až 1938. Tie sa začali odstraňovať najmä na južnom Slovensku až po zabratí južného Slovenska. A znovu chcem zopakovať jednu podstatnú vec, vy asi neviete, čo trápi školu. Dneska školu a učiteľov trápia problémové kredity, ktoré boli zle nastavené, trápia niektoré vzdelávacie programy, ktoré treba riešiť a novelizovať. Ja som vždy hovoril, že zákon, keď sa prijíma, prijíma sa na to, aby prax ukázala, že ho treba novelizovať a treba ho aj súčasne novelizovať. A napokon, vy sa bojíte školy, pán Dostál, a musím to teraz povedať priamo k vám, pretože vy ste ani v návrhu uznesenia, ku ktorým výborom to treba prideliť, nepochopili, že to predovšetkým patrí výboru pre vzdelávanie, vedu, mládež a šport. Však to predovšetkým patrí zo strany navrhovateľky, teda zo strany navrhovateľa, či ste to konzultovali so spravodajcom. Čiže považujem to za veľkú chybu, že to nie je pridelené tomuto školskému výboru. Ďakujem vám veľmi pekne. (Potlesk.)
Zmajkovičová, Renáta, podpredsedníčka NR SR (2012-05-03):
Pán poslanec Mihál.
Jurinová, Erika, podpredsedníčka NR SR (2015-03-12):
Ďakujem, pán poslanec. Na vaše vystúpenie nie sú faktické poznámky. Dávam teraz možnosť prihlásiť sa do rozpravy ústne. Do rozpravy je prihlásený jeden pán poslanec. Uzatváram možnosť prihlásiť sa. Nech sa páči, pán poslanec Zsolt Simon.
Danko, Andrej, predseda NR SR (2019-05-15):
Poprosím kľud v sále. Nech sa páči, pán poslanec.
Danko, Andrej, predseda NR SR (2017-05-19):
Prosím, prezentujme sa a hlasujme. (Hlasovanie.) Prítomných 125 poslancov, za 113, zdržalo sa 11, nehlasoval 1. Konštatujem, že sme schválili uznesenie k Správe o výsledku hospodárenia Národnej banky Slovenska. Opäť dávam slovo poverenému členovi z výboru pre financie a rozpočet poslancovi Radovanovi Balážovi, aby uviedol hlasovanie o návrhu uznesenia Národnej rady k Správe o stave a vývoji finančného trhu za rok 2016 (tlač 502). Nech sa páči, pán poslanec, máte slovo.
Senko, Ján, poslanec NR SR (2010-10-22):
Pán poslanec, ukazuje sa, že budete mať vnútorný problém s odvolávaním jedného člena Rozhlasovej rady, pretože fakty sú úplne jasné. Aj traja vami navrhovaní členovia na odvolanie z členstva v rade Rozhlasovej rady boli na kandidátnych listinách strán vo voľbách do Národnej rady Slovenskej republiky. Aj člen rady, o ktorom hovoril pán Jarjabek bol na kandidátnej liste vo voľbách do Národnej rady Slovenskej republiky, na kandidátnej listine KDH. To je váš koaličný partner. Ak chcete zachovať vašu úprimnú snahu o tzv. novej politickej kultúre, neostáva vám nič iné, len dodržať tento postup a to isté kritérium pri tomto pánovi, ktorého odvolanie navrhol pán Jarjabek. V opačnom prípade je to len politická hra, ktorá sa nehrá férovo, nehrá sa fair play. Takže čakáme, ako sa zachováte.
Jarjabek, Dušan, poslanec NR SR (2015-10-21):
To hovorí ten pravý. No ale k veci. Pán minister, ďakujem veľmi pekne, že ste vystúpili, konečne mám pocit, že som tuná nedrel nohavice nadarmo dnešný deň a že som teda čosi počul. Keby ste nevystúpili, naši ctení kolegovia by vám vyčítali, že ste nevystúpili, a keďže ste vystúpili, tak vás niektorí hrubiáni budú, samozrejme, zhadzovať preto, lebo vlastne ste im nabili nejaké politické pušky. V konečnom dôsledku je teda úplne jedno, či by ste vystúpili, alebo nevystúpili, preto, lebo ide tu presne o to, čo ste pomenovali. No a ja sa vám chcem poďakovať, že aj ste sa pokúsili tým niektorým jednoduchšie mysliacim poslancom vysvetliť, o čo vlastne v súčasnosti v školstve vám ide, čo sú to nejaké školské reformy, čo sa v tom školstve všetko udialo od, teda za posledné štyri roky, resp. od vášho nástupu. No a myslím si, že aj tak je to ale úplne jedno preto, lebo toto do tej politickej hry, ktorá je príznačná aj týmto návrhom na vaše odvolanie, jednoducho týmto pánom nesedí, čiže úplne jedno, čo by ste povedali. Ja sa ale, ak dovolíte, pristavím pri jednej veci, keď ste hovorili, čo vlastne školstvo potrebuje. Podľa mňa okrem iných vecí školstvo potrebuje aj jednotný pohľad na slovenskú históriu, čo v tejto chvíli je dosť ťažké preto, lebo aj tuná v tejto sále sedia niektorí poslanci, ktorí v tomto nemajú jasno a dostali sa do tohto parlamentu vlastne úplne omylom preto, lebo pred rokom ´93 mali úplne iné názory, aké mali. Takže jednotný pohľad na slovenskú históriu. Ďakujem za pozornosť.
Mizík, Stanislav, poslanec NR SR (2018-05-28):
Ďakujem za slovo. Rasťo, to, čo si hovoril o inštitúciách v rámci Európy, ako umožňujú umelé ukončenie tehotenstva, je pravda. Je tiež pravda, že je to znak totalitarizmu. No čo sa môžme čudovať, však na čele Európskej únie a európskych inštitúcií je kombinácia drzých marxistov a liberálov. Úspešne rozvrátili svoje vlastné krajiny. A ešte niečo k tomu. Už myšlienka Európskej únie a Európskej komisie vznikla pred druhou svetovou vojnou. Jej autor bol Walter Hallstein. On prišiel na svoju originálnu myšlienku Európskej komisie. Bol to prominentný nacistický právnik, zastupoval nacistické Nemecko na mnohých konferenciách v zahraničí, hlavne s Talianmi. Bol člen Národnosocialistickej aliancie ochrancov práva. Vytvoril univerzálny a kozmopolitný plán na svetovládu, tzv. Weltherrschaftsplänen. Minule som o tom v rozprave doučil históriu Kaliňáka. Poučil som ho aj to tom, že Hallstein bol po vojne prvý predseda EK, Európskej komisie. No a to, že Európska únia, Európska komisia, súdy, umožňujú potraty, je práve vytváranie kozmopolitného univerzálneho, realizácia kozmopolitného univerzálneho plánu Weltherrschaftsplänen. Cieľom je zničiť národy, zmiešať ich s prišelcami z Afriky a vytvoriť masu, polotmavú masu s IQ približne na čísle 70 až 80, tá sa bude dať ľahko ovládať. Ďakujem za slovo.
Petrák, Ľubomír, poslanec NR SR (2019-09-13):
Pán minister, nadviažem na vaše slová zo začiatku vášho vystúpenia o tom, že táto schôdza sa mení na nedôstojnú a pred tým, ako poviem to, čo chcem povedať, sa ospravedlním svojim voličom za to, lebo nie sú zvyknutí na takýto štýl môjho vystupovania. Ja by som tie vaše slová povedal, že nemení sa táto schôdza na nedôstojnú, môžme ju úplne kľudne pomenovať Matovičov cirkus. A v každom dobrom cirkuse sa predstavenie končí tým, že klaun odchádza posledný. Takže buďme takí dobrí, nechajme ho to, nech to dokončí.
Hort, Milan, podpredseda NR SR (2011-09-07):
Ďakujem. A teraz budeme pokračovať podľa toho, ako sa kto do rozpravy prihlásil. Čiže začneme tými, ktorí sa prihlásili písomne za poslanecký klub. Pán poslanec Dušan Čaplovič za poslanecký klub strany SMER – sociálna demokracia, nech sa páči.
Susko, Boris, poslanec NR SR (2022-03-18):
Ďakujem pekne za slovo. Vážený pán predsedajúci, vážené panie poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Laššáková, Jana, podpredsedníčka NR SR (2016-02-11):
Pán poslanec Petrák, nech sa páči.
Figeľ, Ján, podpredseda NR SR (2014-11-27):
Ďakujem pekne. Pán kolega Blanár, nech, nech sa páči.
Jarjabek, Dušan, poslanec NR SR (2020-07-23):
Ďakujem za slovo, pán predsedajúci. Pán poslanec Grendel, ja vám to poviem trošku inak. Ja vám kašlem na tieto diplomovky a takéto veci, to vôbec nie je predsa dôležité v tejto chvíli a v takomto, o takomto probléme, keď sa bavíme. Vy ste v jednej televíznej relácii na TA3 dávno, dávno, dávno kedysi povedali jednu vetu: „Ten, kto kryje zlodejovi chrbát, sám je zlodej.“ Tak ja to trošku otočím a poviem to tak, aby ste tomu rozumeli, čo vám chcem povedať. Ten, kto kryje chrbát primitívovi, sám je primitív. A vy ako inteligentný človek určite viete, o čom hovorím. Ďakujem za pozornosť.
K. Tóthová, poslankyňa: (2001-09-18):
I. Presperín, podpredseda NR SR: Skončili ste v rozprave? (Smiech v sále.)
Kremský, Peter, poslanec NR SR (2020-11-26):
Je to naozaj zábavné (povedané so smiechom), keď tu niekto neovláda svoje emócie a vykrikuje tu ako niekde v krčme, ako, myslím si, že to sem nepatrí. (Ruch v sále.) Takže reagujem na pána poslanca Tomáša. Vy sa tu smejete pánovi poslancovi Drdulovi, že hovorí, že klamete. Ja vám poviem, v čom klamete. V prvom rade klamete v tom, že rušia obedy zadarmo. Dobre viete, že to nie je pravda. Namiesto obedov akože zadarmo, ktoré v skutočnosti priniesli vyššiu cenu pre mnohé deti, zavádzame cielené dotácie pre ľudí v hmotnej núdzi. Tá sa ešte zvýši z 1,20 na 1,30. Klamete! Prečo toto nepoviete? Prečo poviete len to, čo vám vyhovuje? Naopak, ostatné deti dostanú cez vyšší daňový bonus peniaze navyše. Pre školákov sa daňový bonus zvýši. To znamená, že každý z vás, kto má dieťa v škole, bude, zaplatí nižšie dane. A z týchto peňazí môže tomu dieťaťu kúpiť, čo len chce, aj obedy v škole, aj obedy doma, aj čokoľvek iné. Napríklad moje deti nikdy nechceli chodiť na obedy do školskej kuchyne, chceli jesť doma. Prečo by ma niekto mal nútiť alebo ja moje deti, aby chodili práve do školskej kuchyne? To len vy socialisti, bývalí komunisti, by ste chceli ľudí nútiť, aby všetko jedli rovnako, aby písali všetci modrým perom, aby sa všetci rovnako obliekali. A, pán Erik Tomáš, takú hlúposť, čo ste tu povedali, že bude prebytok 8 mld. eur v rozpočte, tak to naozaj môže povedať len niekto, kto tu je preto, aby šíril hlúposti, nezmysly a, a oblboval ľudí polopravdami. Prebytok 8 mld. eur ste mohli mať vy, ak by ste nekradli, pretože bola výborná ekonomická situácia a mohli ste to dať ľuďom, ale vy ste to ukradli. (Potlesk.)
Osuský, Peter, poslanec NR SR (2018-09-19):
Vážený pán predsedajúci, vážená pani predkladateľka, vážená snemovňa, nebudem vás dlho zdržovať a chcel by som hneď na úvod vyjadriť potešenie nad tým, že 4 kandidáti nielenže splnili podmienky, ktoré boli na nich kladené, ale že sú to súci kandidáti. Keďže ale stojíme pred rozhodnutím vybrať dvoch z nich, tak budem hovoriť o dôvodoch, pre ktorých sme s kolegom Dostálom navrhli a budeme hlasovať za kandidáta Petra Juščáka, a tiež o dôvode, pre ktorý budem hlasovať za kandidátku Janku Šípošovú. Chcem povedať, že obidvaja títo kandidáti, čím vonkoncom neznižujem kvality tých ďalších dvoch, sú mne osobne známi dlhší čas. Janka Šípošová bola naša parlamentná kolegyňa, poznám ich postoje a myslím si, že svojím zásadným a poctivým postojom, kategorickým odmietnutím oboch totalít, ktoré poznačili Slovensko v 20. storočí, spĺňajú veľmi dobre to, čo očakávam od mojich zástupcov v správnej rade. Sú to proste kandidáti, ktorí nemajú tendenciu ani zľahčovať, ani popierať, ani ospravedlňovať, ani hľadať krivé vysvetlenia, ale ktoré sa k hanebným častiam našich dejín a zodpovedným za tieto hanebné časti stavajú rovnako statočne a prísne, ako to duch, ktorý, s ktorým Ján Langoš založil Ústav pamäti národa, vyžaduje. Budem rád, ak si čo najviac z vás, vážení kolegovia, osvojí tento návrh a k tomu predsa len dodávam, že tým vonkoncom neznižujem osobné danosti a kvalitu iných kandidátov. Ďakujem.
Pčolinský, Peter, podpredseda NR SR (2022-12-01):
Vy ste boli v rozprave, pán poslanec? (Reakcie z pléna.) Kto bol v rozprave, prosím vás. (Reakcie z pléna.) Už bol posledný s faktickou, to bola reakcia na faktickú, už nemôžte mať teraz faktickú. To bola písomná rozprava. (Reakcie z pléna.) Ústna. Tým pádom vyhlasujem rozpravu za skončenú. Chce zaujať stanovisko navrhovateľ? Nech sa páči, pán minister.
Hrušovský, Pavol, predseda NR SR (2011-12-01):
Pán predseda Brocka.
Kollár, Jozef, poslanec NR SR (2012-12-06):
Ďakujem pekne. Teším sa o 14.00 hod. na druhý diel.
D. Lipšic, poslanec: (2008-02-07):
Čiže robíte to pre dve kategórie občanov, najmä, samozrejme, pre politikov. Nechcem vás upodozrievať zo zlého úmyslu. Takisto pán minister tvrdí, že sa znižujú pokuty. Neviem, či to je tvrdenie nepravdivé alebo pravdu skresľujúce. Ony sa znižujú, ale sa výrazne rozširuje skutková podstata správneho deliktu aj o nenávisť na základe politického zmýšľania. To je veľmi nebezpečné. Samozrejme, pravda existuje, ale z rovnakého dôvodu nemôže existovať nič také ako oficiálna pravda, pravda vynucovaná, presadzovaná a sankcionovaná mocou štátu. Pravda je nad politikou a politiku posudzuje. Preto politika, ani naše zákony nemajú autoritu pravdu vyhlasovať. (Potlesk.)
P. Hrušovský, predseda NR SR: (2002-11-14):
I. Hopta, poslanec: Pán minister, pozorne som si vypočul vašu odpoveď...
Kuriak, Milan, poslanec NR SR (2023-05-17):
Ďakujem. Vážený pán predsedajúci, vážené pani poslankyne, vážení páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslanca Národnej rady Slovenskej republiky Petra Kremského, Ľuboša Krajčíra a Miloša Svrčeka na vydanie zákona, ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov, tlač 1637. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania tohto návrhu zákona v Národnej rade Slovenskej republiky v prvom čítaní. Pán predsedajúci, ďakujem, skončil som, otvorte rozpravu.
Blaha, Ľuboš, podpredseda NR SR (2024-02-15):
Ďakujem pekne, pán poslanec. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden pán poslanec. Pán poslanec Marek Lackovič, nech sa páči, máte slovo.
Hort, Milan, podpredseda NR SR (2011-10-18):
Ďakujem, pán spravodajca. Otváram všeobecnú rozpravu. Nedostal som žiadnu písomnú prihlášku. Pýtam sa, kto sa hlási do rozpravy ústne? Nie je tomu tak. Vyhlasujem rozpravu za skončenú a prerušujem rokovanie o tomto bode programu. Nasledujúcim bodom je prvé čítanie o vládnom návrhu zákona, ktorým sa dopĺňa zákon č. 235/1998 Z. z. o príspevku pri narodení dieťaťa, o príspevku rodičom, ktorým sa súčasne narodili tri deti alebo viac detí alebo ktorým sa v priebehu dvoch rokov opakovane narodili dvojčatá a ktorým sa menia ďalšie zákony v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 500 a návrh na pridelenie na prerokovanie výborom je pod tlačou 502. Prosím podpredsedu vlády a ministra práce, sociálnych vecí a rodiny Jozefa Mihála, aby vládny návrh zákona uviedol. Súčasne ho, samozrejme, vítam na rokovaní Národnej rady. Nech sa páči, pán podpredseda.
Horváth, Michal, minister financií SR (2023-05-25):
Ďakujem pekne, pán podpredseda. Chcel by som pri tomto bode uviesť, že otázka č. 2, na ktorú som už odpovedal, bola veľmi podobná, smerovala veľmi podobným smerom. A rovnako aj otázka č. 10, 12 a 21, takže ak to pán poslanec akceptuje, tak moja odpoveď na tú predošlú otázku zároveň odpovedá aj na túto a na tie ďalšie.
Zemanová, Anna, poslankyňa NR SR (2021-09-28):
Pán Fico, mám tuná odkaz od pána ministra pre vás, že vlastne ste nedovolili mu vystúpiť, ale aby vám dal odpovede na vaše otázky. Ale vy ste sa najprv pýtali také vecné veci, ako na jeho strednú školu, na maturitné vysvedčenie. Potom ste sa pýtali, dali ste mu otázku na, na Plačkovú, na pavilón v Dubaji. Potom ste debatovali o dostatku plyny (plynu, pozn. red.) a potom o maďarskom guláši a podobne. Takže ste očakávali otázky a odpovede. Tak vám ich dal, a keď vlastne prišlo na rad, aby vám povedal, čo vlastne táto vláda urobila, tak vlastne už ste mu zabránili v diskusii. Takže si môžte diskutovať teraz naozaj sami so sebou. Táto schôdza je v pléne Národnej rady, tak diskutujte medzi sebou, keď nemáte záujem o odpovede pána ministra, tak už ich ani asi na tejto schôdzi nedostanete.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 141 poslancov, za 75, proti 24, zdržalo sa 30, nehlasovalo 12. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Laššáková, Jana, podpredsedníčka NR SR (2014-11-09):
Pán poslanec Číž, nech sa páči.
V. Veteška, podpredseda NR SR: (2006-04-19):
druhému čítaniu o vládnom návrhu zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č. 455/1991 Zb. o živnostenskom podnikaní v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov (tlač 1478), a spoločná správa, tlač č. 1478a. Skôr ako dám slovo pánovi ministrovi, pán minister, ospravedlňujem sa vám, že som urobil chybu a pozval som vás do rokovacej sály skôr, ako bolo potrebné, prepáčte. Prosím pána ministra zdravotníctva, aby predniesol vládny návrh zákona a tento odôvodnil.
P. Hrušovský, podpredseda NR SR: (2002-02-07):
(Pokračovanie rokovania o 15.18 hodine.)
Petrák, Ľubomír, poslanec NR SR (2014-11-08):
Ďakujem pekne za slovo. Vážený pán poslanec Kaník, povedali ste vo svojom vystúpení, že máte problémy s tým, aby pár zaujímavých skupín bohatlo na úkor občanov. S tým sa dá v podstate súhlasiť, ale chcem osviežiť vašu pamäť a zriadenie II. piliera, kde pár záujmových skupín v podobe správcovských spoločností bohatlo a bohatne na úkor občanov. To bol koho nápad? Nebol náhodou váš? A vtedy ste s tým problémy nemali? Dnes máte problém vysvetliť občanom, že príjmy z dôchodku z II. piliera sú nižšie ako z I. piliera? S tým problémy nemáte? To je takisto veľmi krátka pamäť. Druhá replika, ktorú ste povedali vo svojom vystúpení, je, koľko dajú daniari za softvér a tak ďalej a tak ďalej. A tá vaša krátka pamäť je naozaj tak krátka, že si nepamätáte, dva roky dozadu keď skolaboval softvér, na ktorý Ivan Mikloš dal peniaze, ktorý bol vyplatený a bol nefunkčný a spôsobil veľké škody? Tam už vaša pamäť ako predsedu poslaneckého klubu SDKÚ nesiaha? Pán Kaník, určite aktivita vám nechýba. Ale ak tá aktivita smeruje k tomu, aby ste sa stali predsedom SDKÚ, musím vám povedať, stanete sa ním iba v tom prípade, ak budete jej jediným členom. Ďakujem.
Pelegrini, Peter, poslanec NR SR (2011-09-13):
Ďakujem pekne. Pani predsedníčka, na úvod len krátku otázku: A čo ste vyriešili v Častej-Papierničke za celý deň a polnoc, dokopy čo? Nič. Keď sa mám vyjadriť k tej rozprave, tak áno. Pár poslancov vás bránilo, dokonca jeden má s vami asociáciu polonahej ženy na priečelí plachetnice, ale z tých diskusií ministrov sa mi skôr zdá, že páni ministri bránili skôr svoje ministerské kreslá a nie vás ako osobu, pretože si veľmi dobre uvedomujú, že ak by ste boli odvolaná alebo by ste nebodaj odišli dobrovoľne, tak by o tie kreslá prišli. A to mi je tak ľudsky ľúto, pretože z ich úst som necítil až také úprimné slová, z ktorých by bolo jasné, že im záleží na vás. A ešte takú krátku informáciu pred tým, kým sa rozídeme, lebo už som sa neprihlásil do rozpravy, aby sme nepredlžovali čas. Pravdepodobne akcia Singapur už začala, pretože niektorým podnikateľom na Slovensku sa začína naozaj veľmi dobre dariť, pretože majú možnosť nakupovať od štátneho podniku v správe ministerstva hospodárstva naozaj lukratívne pozemky v rekreačných oblastiach za veľmi super ceny. Mám tu len také dve vzorové zmluvy z júla 2011. Ja vám ich potom dodatočne doručím, pani premiérka, a budem veľmi rád, ak osobnou iniciatívou sa budete zaujímať o to, akou súťažou, či bola vôbec nejaká, či cena je primeraná, boli tieto lukratívne pozemky predané dotyčným subjektom. Dokonca jeden z nich, len pre vašu zaujímavosť, vyplatil kúpnu cenu štátnemu podniku v hotovosti, čo už samo osebe je podozrivé. Ale ešte raz opakujem, Singapur už začal a podnikateľom už je naozaj za vašej vlády dobre. Ďakujem. (Potlesk.)
M. Košútová, poslankyňa: (2010-03-09):
Pán predseda, dajte, prosím, hlasovať o bodoch spoločnej správy 1 až 4, 7 a 8, 13 až 17 spoločne s návrhom gestorského výboru uvedené body schváliť.
Mičovský, Ján, poslanec NR SR (2015-11-27):
Ďakujem pekne všetkým, ktorí vystúpili, a verím, teda že sa nám podarí predsa len na záver volebného obdobia presadiť túto normu. Jedna myšlienka úplne záverečná. Veľmi často sa v tejto súvislosti zjavila výhrada, že predsi keby takýto zákon platil, tak by sa nenašiel človek, ktorý by zobral na seba tú ťarchu, aby mohol vykonávať verejnú funkciu, a my sme vždy odpovedali a odpovedáme aj dnes rovnako. Práveže každý statočný človek, ktorý verejnú funkciu chce vykonávať naozaj v súlade s tým, ako sa vykonávať má, ju o to skôr môže zobrať, pretože bude vedieť, že nikto s politickým nátlakom naňho nebude môcť prísť, a keby prišiel, tak povieme: „Ale, vážený pán nadriadený, veď ty za mňa sedieť nepôjdeš, ani platiť to nebudeš.“ V tomto je čaro tohto zákona, a preto prosíme, aby bol zobratý s plnou vážnosťou na vedomie. Ďakujem.
Hlina, Alojz, poslanec NR SR (2015-11-27):
Ďakujem veľmi pekne. Ja, ak dovolíte, len možno kvôli zápisu, pani predsedajúca, vy ste dali hlasovať o tom, či sa má dodržiavať rokovací poriadok, a poslanci SMER-u boli proti. Ja len naozaj že kvôli zápisu, my sme boli za, bolo nás okolo 40, poslanci SMER-u boli proti dodržiavaniu rokovacieho poriadku. Ďakujem.
Kollár, Boris, predseda NR SR (2021-12-14):
Pán poslanec Hattas.
Sloboda, Vladimír, poslanec NR SR (2018-10-24):
Vážené pani poslankyne, vážení páni poslanci, výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o... pardon, to mi dali nesprávny? (Spravodajca si zobral z miesta pre spravodajcov druhé podklady.) Ospravedlňujem sa. Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona o podpore zachovania územia s rozptýleným osídlením a jeho obyvateľov (laznícky zákon) a o zmene a doplnení niektorých zákonov, tlač 1181. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre pôdohospodárstvo a životné prostredie a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Pán predsedajúci, otvorte, prosím, všeobecnú rozpravu.
Glenda, Tibor, poslanec NR SR (2013-01-31):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre verejnú správu a regionálny rozvoj. Ďalej, aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že uvedené výbory návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Figeľ, Ján, podpredseda NR SR (2015-05-15):
Janka Šípošová s ďalšou faktickou.